Սազերակ

**Սազերակ**, կոնյակի կամ վիսկիով կոկտեյլի տեսակ՝ ծագմամբ Նոր Օռլեանից։ Անվանումը ստացել է «Սազերակ դը Ֆողժ և որդի» () կոնյակի ապրանքանիշի պատվին, որը խմիչքի հիմնական բաղադրիչն է։ Խմիչքն ավանդաբար բաղկացած է կոնյակից կամ տարեկանի վիսկիից, աբսենտից, Պեյշոյի բիթթերից և շաքարավազից՝ չնայած նրան, որ բուրբոնը երբեմն փոխարինում է տարեկանի վիսկիին, իսկ Հըրբսեյնթ լիկյորը  () աբսենտին։ Որոշ մարդիկ պնդում են, որ Սազերակն ամերիկյան հնագույն կոկտեյլն է՝ ծագմամբ Նոր Օռլեանից՝չնայած նրան, որ կան նաև տվյալ փաստը դրժողներ, օրինակ՝ բարմեն Դեյվիդ Վոնդրիչը, որը նաև գոհ չէր «կոկտեյլ» տերմինի մեկնաբանությամբ․ 19-րդ դարի սկզբին այն մեկնաբանվում էր որպես ոգելից խմիչքների, բիթթերների և շաքարավազի խառնուրդ։

## Բնութագիր
Սազերակի գլխավոր առանձնահատկությունը դրա պատրաստման եղանակն է, որի համար անհրաժեշտ է երկու հնաոճ սառը բաժակ։ Առաջին բաժակը ողողվում է աբսենտով՝ համի և ուժեղ բույրի համար։ Երկրորդ բաժակն օգտագործվում է մնացած բաղադրիչները համակցելու համար, որոնք խառնում են սառույցի հետ, իսկ հետո քամում առաջին բաժակի մեջ։ Տարբեր անիսեթներ, ինչպիսիք են՝ պաստիսը, Պեռնո Ռիկարը կամ Հըրբսեյնթը () օգտագործվում են որպես փոխարինող՝ աբսենտի բացակայության դեպքում։ 1912-2007 թվականներին Միացյալ Նահանգներում աբսենտի բացակայության պատճառով՝ Նոր Օռլեանում այն փոխարինում էին աբսենտով։

## Պատմություն
1850-ականներին Սյուել Թեյլորը վաճառել է իր՝ Նոր Օռլեանում գտնվող բարը և սրճարանը՝ ոգելից խմիչքների ներկրող դառնալու համար և սկսել է ներկրել «Սազերակ դը Ֆորժ և որդի» () ապրանքանիշի կոնյակ։ Մինչդեռ, Էռոն Բըրդը, դառնալով Թեյլորի սրճարանի սեփականատեր, անվանակոչել է այն «Սազերակ»։ 2019 թվականի հոկտեմբերի 2-ին «Սազերակ» սրճարանը բացել է իր դռները՝ որպես թանգարան, որը կիսվում էր Նոր Օռլեանի կոկտեյլային մշակույթի ոլորտում ունեցած փորձով։

Բըրդը սկսել է մատուցել «Սազերակ» կոկտեյլը, որը պատրաստված էր Թեյլորի կողմից ներկրված կոնյակով և տեղացի դեղագործ Անտուան Ամեդի Պեյշոյի կողմից պատրաստված բիթթերով։ Սրճարանը տարիների ընթացքում ունեցել է տաարբեր սեփականատերեր՝ մինչև 1870 թվականին Թոմաս Հենդիի սեփականատեր դառնալը։ Դա մոտավորապես այն ժամանակ էր, երբ, Ֆրանսիայի խաղողի այգիները փչացրած որդալվիճի համաճարակի պատճառով, հիմնական բաղադրիչը կոնյակի փոխարեն դարձել էր տարեկանի վիսկին։

1889 թվականին՝ իր մահից առաջ, Հենդին մշակել է կոկտեյլի բաղադրատոմսը, որն առաջին անգամ տպագրվել է Ուիլլիամ Բութբիի «Աշխարհի խմիչքները․ ինչպես խառնել դրանք» (1908) () գրքում։ Հեղինակը որոշել է Պեյշոյի բիթթերի փոխարեն օգտագործել Սելներինը։ 1912 թվականին Միացյալ Նահանգներում աբսենտի արգելվելուց հետո, այն փոխարինվել է անիսի համ ունեցող լիկյորով և տեղական Հըրբսեյնթով (), որն առաջին անգամ օգտագործվել է 1934 թվականին։

20-րդ դարի սկզբին Սազերակի նման կոկտեյլները հազվագյուտ էին, ինչն էլ վերադարձրեց դրանց հայտնիությունը։

Սազերակի ստեղծումը վերագրում են նաև կրեոլ դեղագործ Անտուան Ամեդի Պեյշոյին, որը 19-րդ դարում Արևմտյան Հնդկաստանից արտագաղթել էր Նոր Օռլեան և խանութ էր հիմնել ֆրանսիական թաղամասում։ Նա հայտնի էր նրանով, որ ընտանեկան բաղադրատոմսից կարողացել էր առանձնացնել համապատասխան քանակով բիթթեր։ Համաձայն տարբեր խոսակցությունների՝ նա մատուցում էր իր խմիչքը ձվի համար նախատեսված բաժակով, որը ֆրանսերենում կոչվում է կոքետիե (), իսկ անգլերեն սխալ արտասանության պատճառով հայտնի դարձավ «կոկտեյլ» անվանումը։ Այս համոզմունքը հերքվեց, երբ մարդիկ հայտնաբերեցին, որ «կոկտեյլ» տերմինը, որը խմիչքի իմաստ է արտահայտում, տպագրված տեսքով առաջին անգամ լույս տեսավ 1803 թվականին, իսկ 1806 թվականին այն սահմանվեց որպես ցանկացած տեսակի ջրով, շաքարավազով և բիթթերով ոգելից խմիչք։

### Նոր Օռլեանի պաշտոնական կոկտեյլը
2008 թվականի մարտին Լուիզիանա նահանգի սենատոր Էդվին Մյուրրեյը ընդունել է սենատի 6-րդ օրինագիծը՝ հայտարարելով Սեզարեկը Լուիզիանայի պաշտոնական կոկտեյլ։ 2008 թվականի ապրիլի 8-ին օրինագիծը կորցրել է իր ուժը։ Շարունակական բանավեճերից հետո՝ 2008 թվականի հունիսի 23-ին Լուիզիանայի օրենսդիր ժողովը համաձայնվել է հռչակել Սազերակը Նոր Օռլեանի պաշտոնական կոկտեյլ։

## Նմանատիպ կոկտեյլներ
Զազարակ անունով կոկտեյլը ներառվել է «Ջեքի ձեռնարկ» գրքի 1910 թվականի տարբերակում, որի հեղինակն է Ջեյքոբ (Ջեք) Գրոհուսկոն՝ Նյու Յորքի «Բարաքքաս» ռեստորանի գլխավոր բարմենը։ Իրականում, Զազարակը նույն Սազերակն է, որը պատրաստելիս՝ կոնյակի փոխարեն օգտագործում են բուրբոն։

## Ապրանքանիշեր
«Սազերակը» նաև «Սազերակ» կազմակերպության արտադրած տարեկանի վիսկիի ապրանքանիշ է։

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Ալկոհոլային կոկտեյլներ
Կատեգորիա:Կոկտեյլներ